(૧૪) આકાશવાણી રાજકોટ પરથી પરંપરિત ભજનો રજુ કરતા જૂની પેઢીના ભજનિક દંપતિઓ… રેડિયો ઉપરથી આપણી ભજનવાણીના તળપદા સૂરને વહેતા મૂકવાનું શ્રેય જેને જાય છે એવા ભજનિક દંપતિઓને આ સ્થળે ખાસ યાદ કરવા જોઈએ. ભાવનગર જિલ્લાના ગઢડા તાલુકાના માલપરા (ચોસલા) ગામના ભજનિક દંપતિ કલ્યાણ ઘુંસા અને ઓતમબહેન ચિખલિયા‚ ગઢડા તાલુકાના ગુંદાળા ગામના ઝીણા બીજલ અને સુશીલા બહેન‚ ગારિયાધારના મહિપતરાવ ઠાકોર અને કમળાબહેન‚ મંગા નારણ અને સાથીદારો‚ કલ્યાણભગત ચિખલિયાના પુત્ર અને પુત્રવધુ રણછોડદાસ ચિખલિયા અને હંસાબહેન જેવા અનેક કલાકાર યુગલોએ ભજનવાણીની તળપદી પરંપરા જીવતી રાખી છે.